Маяҡ  “иҫән” саҡта төшөрөлгән бер һүрәте  лә юҡ.  Реконструкторҙар бары ғәрәп яҙмаларында ҡалған мәғлүмәттәргә генә таянып күҙ алдына килтерәләр. Маяҡ эшләү өсөн өлгө итеп   Египет  ҡалаһы Абусирҙа  табылған табут өҫтөндәге  башняны алыуҙары мөмкин.  Уның ҡуйылған ваҡыты Искәндәриә маяғыныҡы  менән тап килә. Ҡайһы бер тарихсылар  Абусир башняһы Искәндәриә маяғының кесерәйтеп эшләнгән күсермәһе тип һанай.